sukhrobnurali/uzbek-legal-corpus huggingface dataset:
“OʻZ-KORES MAYNING” MChJ OʻZBEKISTON-KOREYA KORXONASI FAOLIYATINI TASHKIL QILISH TOʻGʻRISIDA
(resolution, 2006-03-24)

Respublika hududida xorijiy investitsiyalarni jalb etgan holda geologiya-qidiruv ishlarini yanada kengaytirish va foydali qazilmalarni qazib olish maqsadida: 1. Oʻzbekiston Respublikasi Geologiya va mineral resurslar davlat qoʻmitasining tadbirkorlik tavakkalchiligi sharoiti bilan Navoiy viloyatining Gʻarbiy Uchtepa maydonida qimmatbaho metallar konini aniqlash va keyinchalik qazib olish maqsadida geologiya-qidiruv ishlarini amalga oshirish uchun “Koreya Resorsiz Korporeyshn” (Koreya Respublikasi) korporatsiyasi bilan birgalikda xorijiy investitsiyalar ishtirokida “Oʻz-KORES Mayning” masʼuliyati cheklangan jamiyat shaklidagi korxonani tashkil etish taklifi qabul qilinsin. 2. Quyidagilar maʼlumot uchun qabul qilinsin: “Oʻz-KORES Mayning” MChJning ustav mablagʻi dastlab ekvivalenti 3,55 mln. AQSh dollariga teng miqdorda shakllantiriladi, keyinchalik 4 yil davomida belgilangan tartibda ilovaga* muvofiq jadvalga koʻra 8.4 mln. AQSh dollariga teng miqdorigacha oshib boradi; Oʻzbekiston tomoni “Oʻz-KORES Mayning” MChJ ustav kapitaliga Gʻarbiy Uchtepa maydonidagi geologiya-qidiruv ishlari jarayonida olingan geologik, geofizik va boshqa axborotlar shaklida hissa qoʻshadi; koreya tomoni korxonaning ustav kapitaliga geologiya-qidiruv ishlarini oʻtkazishga investitsiya qilinadigan 4,2 mln. AQSh dollari miqdoridagi pul hissasini qoʻshadi; tomonlarning bitimiga koʻra, geologiya-qidiruv ishlari “Oʻz-KORES Mayning” MChJ tomonidan 4 yil mobaynida olib boriladi, shundan soʻng korxona faoliyatini tugatish haqida qaror qabul qilinadi yoki qimmatbaho metallar koni aniqlangan taqdirda, belgilangan tartibda undan sanoat koʻlamida foydalanishga TIA tayyorlanadi. 3. Oʻzbekiston Respublikasi Geologiya va mineral resurslar davlat qoʻmitasi bir oy muddatda “Koreya Resorsiz Korporeyshn” korporatsiyasi bilan taʼsis hujjatlarini imzolasin va “Oʻz-KORES Mayning” MChJning roʻyxatdan oʻtkazilishini taʼminlasin. 5. “Oʻz-KORES Mayning” MChJ geologiya-qidiruv ishlarini olib borish davrida Oʻzbekiston Respublikasi Iqtisodiyot vazirligi va Moliya vazirligi tomonidan tasdiqlanadigan roʻyxatga muvofiq olib kelinadigan geologiya-qidiruv ishlarini olib borishga moʻljallangan texnologik asbob-uskunalar va moddiy-texnika resurslari bojxona toʻlovlaridan (bojxona rasmiylashtiruvi yigʻimlaridan tashqari) ozod etilsin. 6. Mazkur Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
MAHALLIY SOLIQLAR VA YIGʻIMLARNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi Qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 5-fevraldagi 28, 2003-23-son qarori bilan tasdiqlangan Mahalliy soliqlar va yigʻimlarni hisoblab chiqarish va budjetga toʻlash tartibi toʻgʻrisidagi yoʻriqnomaga (2003-yil 16-fevral, roʻyxat raqami 1217 — Meʼyoriy hujjatlar axborotnomasi, 2003-y., 4-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 17-iyuldagi 15/3-sonli qarori bilan tasdiqlangan (2004-yil 13-avgust, roʻyxat raqami 773-17 — Oʻzbekiston Respublikasi Qonun hujjatlar toʻplami, 32-son, 2004-yil, avgust, 369-modda) “Oʻzbekiston Respublikasi tijorat banklarida buxgalteriya hisobi hisobvaraqlar rejasi”ga ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qarorning ijrosini nazorat qilish Markaziy bank raisining oʻrinbosari A.Q. Qodirov zimmasiga yuklatilsin.
OʻZBEKISTON RESPUBLIKASIDA IShLAB ChIQARILADIGAN TOVARLAR BOʻYIChA YuRIDIK ShAXSLAR TOMONIDAN AKSIZ SOLIGʻINI HISOBLASh ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi Qonun hujjatlari toʻplami, 2005-y., 52-son, 386-modda) va Oʻzbekiston Respublikasi Prezidentining 2006-yil 11-yanvardagi “Meva-sabzavotchilik va uzumchilik sohasini isloh qilish boʻyicha tashkiliy chora-tadbirlar toʻgʻrisida”gi PQ-255-son qaroriga (Oʻzbekiston Respublikasi Qonun hujjatlari toʻplami, 2006-y., 2-son, 8-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi moliya vazirligi va Davlat soliq qoʻmitasining 2004-yil 15-yanvardagi 16, 2004-13-son qarori bilan tasdiqlangan Oʻzbekiston Respublikasida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblash chiqarish va toʻlash tartibi toʻgʻrisidagi yoʻriqnomaga (2004-yil 15-mart, roʻyxat raqami 1325 —Oʻzbekiston Respublikasi Qonun hujjatlari toʻplami, 2004-y., 11-son, 133-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
XALQARO SHARTNOMALARNI TASDIQLASH TOʻGʻRISIDA
(resolution, 2006-03-17)

1. Quyidagilar tasdiqlansin: Mustaqil Davlatlar Hamdoʻstligiga aʼzo davlatlarning 2005-yil 26-avgustda Qozon shahrida imzolangan gumanitar hamkorlik haqidagi Bitimi; Mustaqil Davlatlar Hamdoʻstligiga aʼzo davlatlarning 2005-yil 26-avgustda Qozon shahrida imzolangan kelishilgan chegara siyosati Konsepsiyasi toʻgʻrisidagi qarori; Mustaqil Davlatlar Hamdoʻstligiga aʼzo davlatlarning 2005-yil 26-avgustda Qozon shahrida imzolangan terrorizm va ekstremizmning boshqa zoʻravonlik koʻrinishlariga qarshi kurashda hamkorlik qilish Konsepsiyasi haqidagi qarori; Mustaqil Davlatlar Hamdoʻstligiga aʼzo davlatlarning 2005-yil 26-avgustda Qozon shahrida imzolangan 2005—2007-yillarda terrorizm va ekstremizmning boshqa zoʻravonlik koʻrinishlariga qarshi kurashda hamkorlik qilish Dasturi haqidagi qarori; 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalar kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vaziri oʻrinbosarlari hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
QIShLOQ XOʻJALIGI IShLAB ChIQARIShINI DAVLAT TOMONIDAN YaNADA QOʻLLAB-QUVVATLASh ChORA-TADBIRLARI TOʻGʻRISIDA
(resolution, 2020-09-28)

Qishloq xoʻjaligi mahsulotlari ishlab chiqarishga sarflanadigan xarajatlarni kamaytirish hamda fermer va shirkat xoʻjaliklarini davlat tomonidan qoʻllab-quvvatlash maqsadida: 1. “Oʻzagromashservis” uyushmasi korxonalari va muqobil mashina-traktor parklari istisno tariqasida: 2006-2007-yillar mobaynida Hukumat qarori bilan olib kelinadigan qishloq xoʻjaligi texnikasi, butlovchi va ehtiyot qismlar, qishloq xoʻjalik shinalari va taʼmirlash materiallarini import qilishda bojxona toʻlovlarini toʻlashdan (bojxona rasmiylashtiruvi yigʻimlaridan tashqari), shuningdek, ularni qishloq xoʻjaligi ishlab chiqaruvchilari va mashina-traktor parklari, jumladan muqobil mashina-traktor parklariga sotishda qoʻshilgan qiymat soligʻidan; qishloq xoʻjaligi korxonalari talabnomalariga koʻra bajariladigan ish va xizmatlar uchun qoʻshilgan qiymat soligʻi toʻlashdan 2007-yilning 1-yanvarigacha ozod etilsin. 2. “Oʻzagroservis” aksiyadorlik jamiyatiga va muqobil mashina-traktor parklari fermer xoʻjaliklarga qishloq xoʻjaligi texnikasi va moddiy-texnika resurslarini sotishda ular qiymatining 5 foizidan oshmaydigan (soliqlar va budjetga toʻlanadigan majburiy toʻlovlardan tashqari ) ustama narxni nazarda tutsin. 3. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
SAVDO VA UMUMIY OVQATLANISh KORXONALARI TOMONIDAN YaLPI DAROMAD SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2007-04-07)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 7-iyuldagi 76, 2003-62-son qarori bilan tasdiqlangan Savdo va umumiy ovqatlanish korxonalari tomonidan yalpi daromad soligʻini hisoblab chiqarish va toʻlash tartibi toʻgʻrisidagi nizomga (2003-yil 21-iyul, roʻyxat raqami 1260 — Meʼyoriy hujjatlar axborotnomasi, 2003-y., 13-14-son; Oʻzbekiston Respublikasi Qonun hujjatlari toʻplami, 2005-y., 5-6-son, 52-modda; 41-42-son, 322-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. 1. 2-bandda: oʻninchi bandda “chakana va (yoki) ulgurji savdo faoliyatini amalga oshirish huquqi uchun ruxsat guvohnomasiga ega boʻlishlari lozim” soʻzlari “olingan” soʻzi bilan almashtirilsin; quyidagi tahrirdagi xatboshlari bilan toʻldirilsin: alkagolli ichimliklar hamda qimmatbaho metallardan va qimmatbaho toshlardan yasalgan buyumlar bilan chakana savdoni amalga oshirganda — chakana savdo qilish huquqi uchun ruxsat guvohnomasiga; ulgurji savdo bilan shugʻullanganda — ulgurji savdo qilish huquqi uchun litsenziyaga ega boʻlishlari lozim.”. 2. 3-bandning toʻrtinchi xatboshi quyidagi tahrirda bayon etilsin: “ayrim turlardagi tovarlar bilan chakana savdo qilish huquqi uchun yigʻim;”. 3. 7-bandda: quyidagi tahrirdagi uchinchi xatboshi bilan toʻldirilsin: “Tovarlarni xarid qiymatidan past narxlarda sotilganda, shuningdek, tovarlarni begʻaraz berishda soliq solish maqsadlarida sotish qiymati tovarlarning xarid qiymatidan kelib chiqqan holda aniqlanadi;”. uchinchi—beshinchi xatboshlari tegishlicha toʻrtinchi—oltinchi xatboshlar deb hisoblansin. 4. 8-bandda: quyidagi tahrirdagi ikkinchi xatboshi bilan toʻldirilsin: “davlat subsidiyalari summasi;” quyidagi tahrirdagi beshinchi xatboshi bilan toʻldirilsin: “dividendlar shaklida olingan va mazkur dividendlar olingan korxonalar ustav kapitaliga (fondiga) yoʻnaltirilgan daromadlar;”. 5. 13-banddagi “15 kunidan” soʻzlaridan keyin “yil yakuni boʻyicha esa — yillik moliyaviy hisobotni taqdim etish muddatidan kechiktirmay” soʻzlari bilan toʻldirilsin. 6. 4-son ilova mazkur oʻzgartirish va qoʻshimchalarga ilovaga muvofiq tahrirda bayon etilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI HUDUDIDA XORIJIY OMMAVIY AXBOROT VOSITALARINING TELERADIOMAHSULOTLARINI TARQATISh TARTIBINI TAKOMILLAShTIRISh ChORA-TADBIRLARI TOʻGʻRISIDA” 2006 YIL 7-FEVRALDAGI PQ–277-SON QARORI)
(resolution, 2012-12-19)

Oʻzbekiston Respublikasi Prezidentining “Oʻzbekiston Respublikasi hududida xorijiy ommaviy axborot vositalarining teleradiomahsulotlarini tarqatish tartibini takomillashtirish chora-tadbirlari toʻgʻrisida” 2006-yil 7-fevraldagi PQ–277-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Chastota spektridan foydalanish, teleradiodasturlarni shakllantirish va tarqatish hamda maʼlumotlar uzatish samaradorligini oshirish yuzasidan qoʻshimcha chora-tadbirlar toʻgʻrisida” 1998-yil 10-iyuldagi 293-son qarorida (Oʻzbekiston Respublikasi QT, 1998-y., 7-son, 26-modda): a) 2-bandning yettinchi xatboshi quyidagi tahrirda bayon qilinsin: “Oʻzbekiston Respublikasi hududida xorijiy televideniye va radioeshittirishlarni tarqatish shartlarini, mamlakatimiz teleradioeshittirishlarini boshqa davlat hududida tarqatish, Oʻzbekiston axborot tarmogʻining jahon tarmoqlariga integratsiyalashuvi tartibi va shartlarini belgilash”; b) 3-band ikkinchi xatboshidan keyin quyidagi mazmundagi yangi xatboshi bilan toʻldirilsin: “Oʻzbekiston Respublikasi hududida xorijiy ommaviy axborot vositalarining teleradiomahsulotlarini tarqatish huquqini berish yoxud rad etish (bekor qilish) toʻgʻrisida qarorlar qabul qilish”; uchinchi—beshinchi xatboshi tegishli ravishda toʻrtinchi—oltinchi xatboshi hisoblansin; v) 2-ilovada: 6-bandning yettinchi xatboshi quyidagi tahrirda bayon qilinsin: “Oʻzbekiston Respublikasi hududida xorijiy televideniye va radioeshittirishlarni tarqatish shartlarini, mamlakatimiz teleradioeshittirishlarini boshqa davlat hududida tarqatish, Oʻzbekiston axborot tarmogʻining jahon tarmoqlariga integratsiyalashuvi tartibi va shartlarini belgilash”; 7-band quyidagi mazmundagi xatboshi bilan toʻldirilsin: “Tegishli davlat organlarining xulosalariga asosan Oʻzbekiston Respublikasi hududida xorijiy ommaviy axborot vositalarining teleradiomahsulotlarini tarqatish huquqini berish masalalari boʻyicha qarorlar qabul qiladi”; 8-band ikkinchi xatboshidan keyin quyidagi mazmundagi yangi xatboshi bilan toʻldirilsin: “Oʻzbekiston Respublikasi hududida xorijiy ommaviy axborot vositalarining teleradiomahsulotlarini tarqatish huquqini berish yoxud rad etish (bekor qilish) toʻgʻrisida qarorlar qabul qilish”; uchinchi—yettinchi xatboshi tegishli ravishda toʻrtinchi—sakkizinchi xatboshi hisoblansin; g) 5-ilovada: 9-band quyidagi mazmundagi xatboshi bilan toʻldirilsin: “Oʻzbekiston Respublikasi hududida xorijiy ommaviy axborot vositalarining teleradiomahsulotlarini tarqatish tartibiga rioya qilinishini belgilangan tartibda nazorat qiladi”.
ISTEʼMOL TOVARLARI VA BOLALAR UChUN TOVARLAR IShLAB ChIQARUVChI KORXONALAR, ShUNINGDEK RESPUBLIKADA IShLAB ChIQARILADIGAN ISTEʼMOL TOVARLARINI SOTUVChI ULGURJI SAVDO KORXONALARI UChUN SOLIQ IMTIYOZLARINI QOʻLLASh TARTIBI TOʻGʻRISIDAGI NIZOMNI TASDIQLASh HAQIDAGI QARORGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi Qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 8-apreldagi “Isteʼmol tovarlari va bolalar uchun tovarlar ishlab chiqaruvchi korxonalar, shuningdek respublikada ishlab chiqariladigan isteʼmol tovarlarini sotuvchi ulgurji savdo korxonalari uchun soliq imtiyozlarini qoʻllash tartibi toʻgʻrisidagi nizomni tasdiqlash haqida”gi 69, 2005-45-son qaroriga (2003-yil 21-aprel, roʻyxat raqami 1235 — Meʼyoriy hujjatlar axborotnomasi, 2003-y., 7-8-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
LOTEREYaLAR, TOTALIZATORLAR VA TAVAKKALChILIKKA ASOSLANGAN BOShQA OʻYINLARNI TAShKIL ETISh FAOLIYATINI AMALGA OShIRUVChI YuRIDIK ShAXSLARNING YaLPI TUShUMIDAN YAGONA SOLIQNI HISOBLAB ChIQARISh VA TOʻLASh TARTIBI TOʻGʻRISIDA NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2007-04-07)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi Qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 4-apreldagi 51, 2003-42-son qarori bilan tasdiqlangan Lotereyalar, totalizatorlar va tavakkalchilikka asoslangan boshqa oʻyinlarni tashkil etish faoliyatini amalga oshiruvchi yuridik shaxslarning yalpi tushumidan yagona soliqni hisoblab chiqarish va toʻlash tartibi toʻgʻrisidagi nizomning (2003-yil 21-aprel, roʻyxat raqami 1234 — Meʼyoriy hujjatlar axborotnomasi, 2003-y., 7-8-son; Oʻzbekiston Respublikasi Qonun hujjatlari toʻplami, 2005-y., 34-36-son, 267-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. 1. 1-band quyidagi tahrirda bayon qilinsin: “1. Lotereyalar, totalizatorlar va tavakkalchilikka asoslangan boshqa oʻyinlarni tashkil etish faoliyatini Oʻzbekiston Respublikasi Moliya vazirligidan berilgan ruxsatnomaga (litsenziya) muvofiq amalga oshiruvchi yuridik shaxslar daromad (foyda) soligʻi, mol-mulk soligʻi, yer soligʻi, suv resurslaridan foydalanganlik uchun soliq, obodonlashtirish va ijtimoiy infratuzilmani rivojlantirish soligʻini toʻlash oʻrniga yalpi tushumdan yagona soliq toʻlaydilar.”. 2. 3-band quyidagi tahrirdagi uchinchi xatboshi bilan toʻldirilsin: “Oʻzbekiston Respublikasi hududiga import qilinadigan ishlar, xizmatlarga nisbatan qoʻshilgan qiymat soligʻi;”; uchinchi—beshinchi xatboshlari tegishlicha toʻrtinchi—oltinchi xatboshlari deb hisoblansin. 3. 7-band, 1-son ilovaning 5-satri va 2-son ilovaning 7-satridagi “20” raqami “30” raqami bilan almashtirilsin.
YuRIDIK ShAXS TAShKIL ETMAGAN HOLDA TADBIRKORLIK FAOLIYATI BILAN ShUGʻULLANAYOTGAN JISMONIY ShAXSLARNING DAROMADIDAN QATʼIY BELGILANGAN HAJMLARDA OLINADIGAN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-244-son qaroriga (Oʻzbekiston Respublikasi Qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 26-fevraldagi 37-, 2003-33-son qarori bilan tasdiqlangan Yuridik shaxs tashkil etmagan holda tadbirkorlik faoliyati bilan shugʻullanayotgan jismoniy shaxslarning daromadidan qatʼiy belgilangan hajmlarda olinadigan soliqni hisoblab chiqarish va toʻlash tartibi toʻgʻrisidagi nizomga (2003-yil 3-aprel, roʻyxat raqami 1230 — Meʼyoriy hujjatlar axborotnomasi, 2003-y., 7-8-son; Oʻzbekiston Respublikasi Qonun hujjatlari toʻplami 2004-y., 4-son, 50-modda; 31-son, 359-modda; 2005-yil, 5-6-son, 51-modda) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. 1. 3-bandning oltinchi xatboshi va 5-band chiqarib tashlansin. 2. 14-bandda: birinchi xatboshidagi “avtotransport vositalaridan tashqari” soʻzlari chiqarib tashlansin; ikkinchi xatboshi chiqarib tashlansin.
AYRIM TURDAGI TADBIRKORLIK FAOLIYATI BILAN ShUGʻULLANAYOTGAN YuRIDIK VA JISMONIY ShAXSLAR UChUN QATʼIY BELGILANGAN SOLIQNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 27-dekabrdagi “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ–244-son qaroriga (Oʻzbekiston Respublikasi Qonun hujjatlari toʻplami, 2005-y., 52-son, 386-modda) muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2003-yil 31-yanvardagi 24, 2003-19-son qarori bilan tasdiqlangan Ayrim turdagi tadbirkorlik faoliyati bilan shugʻullanayotgan yuridik va jismoniy shaxslar uchun qatʼiy belgilangan soliqni hisoblab chiqarish va toʻlash tartibi toʻgʻrisidagi nizomga (2003-yil 16-fevral, roʻyxat raqami 1218 — Meʼyoriy hujjatlar axborotnomasi, 2003-y., 4-son; Oʻzbekiston Respublikasi Qonun hujjatlari toʻplami, 2004-y., 6-son, 79-modda; 2005-yil, 5-6-son, 50-modda) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi. 1. 3-bandning beshinchi xatboshi quyidagi tahrirda bayon etilsin: “ayrim turlardagi tovarlar bilan chakana savdo qilish huquqi uchun yigʻim (yuridik shaxslar uchun);”. 2. 8-bandning ikkinchi xatboshi chiqarib tashlansin. 3. 10-bandning oxirgi xatboshi quyidagi tahrirda bayon etilsin: “S — qatʼiy belgilangan soliqning stavkasi.”.
TIJORAT BANKLARI TOMONIDAN QIMMATLI QOGʻOZLARNI ChIQARISh, DAVLAT ROʻYXATIGA OLISh VA SOʻNDIRISh (BEKOR QILISh) TARTIBI TOʻGʻRISIDA NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2009-09-13)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Banklar va bank faoliyati toʻgʻrisida”, “Qimmatli qogʻozlar va fond birjasi toʻgʻrisida” va “Qimmatli qogʻozlar bozorining faoliyat koʻrsatish mexanizmi toʻgʻrisida”gi qonunlariga muvofiq hamda Oʻzbekiston Respublikasi Prezidentining 2005-yil 15-apreldagi “Bank tizimini yanada isloh qilish va erkinlashtirish chora-tadbirlari toʻgʻrisida”gi PQ-56-sonli qarorini va 2005-yil 14-iyundagi “Bozor islohotlarini chuqurlashtirish va iqtisodiyotni yanada erkinlashtirish sohasidagi ustuvor yoʻnalishlar amalga oshirilishini jadallashtirish chora-tadbirlari toʻgʻrisida”gi PF-3618-sonli Farmonini ijrosini taʼminlash maqsadida Markaziy bank Boshqaruvi va Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish Markazi qaror qiladilar: 1. Tijorat banklari tomonidan qimmatli qogʻozlarni chiqarish, davlat roʻyxatiga olish va soʻndirish (bekor qilish) tartibi toʻgʻrisida nizomga (2003-yil 12-fevral, roʻyxat raqami 1216-son — Meʼyoriy hujjatlar axborotnomasi, 2003-yil, fevral, 3-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.